**PROIECT - DECIZIA ETAPEI DE ÎNCADRARE**

**Nr. ................. din 09.06.2020**

Ca urmare a solicitării de emitere a acordului de mediu adresate de **CONSILIUL JUDEȚEAN PRAHOVA**, cu sediul în Ploiești, B-dl. Republicii, Nr. 2-4, județul Prahova, înregistrată la Agenția pentru Protecția Mediului Prahova cu nr. 6344 din 27.04.2020 și completată cu nr. 6845 din 08.05.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 28.05.2020 că proiectul **,,*AMENAJARE PARCARE PROVIZORIE PENTRU PERSONALUL MEDICAL AL SPITALULUI DE URGENȚĂ PLOIEȘTI ȘI ÎMPREJMUIRE PARȚIALĂ PROVIZORIE*”,** propus a fi amplasat în Ploiești, Strada Londra - Nr. 1 și strada Găgeni – Nr. 98A, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 10 (b); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Terenurile cu nr. Cadastral 136395, 136396 în suprafață de 5.670 mp sunt situate în intravilanul Municipiului Ploiești și sunt deținute în proprietate de Județul Prahova, trecut în domeniul public cu drept de administrare în favoarea Consiliului Județean Prahova pentru nr. Cadastral 136395 și Județul Prahova pentru nr. Cadastral 136396.

Categoria de folosință curți – construcții.

**DESCRIEREA PRINCIPALELOR LUCRĂRI:**

Prezenta documentaţie tratează realizarea unei parcări provizorii adiacente incintei Spitalului Judeţean de Urgenţă Ploieşti, pentru aproximativ 200 locuri de parcare, pe o suprafaţă totală de 5.451 mp (o parte din suprafaţa terenurilor transmise în domeniul public al judeţului Prahova prin Hotărârea nr. 550/20.12.2019 a Consiliului Local al municipiului Ploieşti, respectiv numerele cadastrale 136395 şi 136396).

Parcarea provizorie va fi destinată numai pentru personalul medical al Spitalului Judeţean de Urgenţă Ploieşti.

Parcarea provizorie va fi limitată spre strada Găgeni de împrejmuirea existentă care se va reface/repara, spre Spitalul Judeţean de Urgenţă Ploieşti de împrejmuirea existentă care se va repara şi revopsi, iar spre strada Londra şi spre strada Roma de o împrejmuire nouă, provizorie, din stâlpi metalici şi plasă bordurată.

Împrejmuirea provizorie spre strada Londra se va realiza la minim 2,00 m de marginea părţii carosabile a străzii (strada are îmbrăcăminte din beton de ciment).

Accesul în parcare se va face din zona accesului în Spitalul de Urgenţă Ploieşti (lîngă bariera de acces în spital), pe o lăţime de aproximativ 6,50 m. Din incinta parcării provizorii către incinta spitalului se va realiza un acces pietonal.

**LUCRĂRI NECESARE PENTRU REALIZAREA PARCĂRII:**

* defrişarea suprafeţei de vegetaţie (tufişuri, pământ vegetal) cu îndepărtarea din zonă a materialelor rezultate;
* săparea pământului până la cota necesară realizării fundaţiei (45 – 60 cm sub cota terenului natural) cu evacuarea din zonă a materialului rezultat;
* nivelarea şi compactarea platformei parcării în vederea aşternerii stratului de fundaţie;
* aşternerea unui strat din balast în grosime de 30 – 40 cm, după compactare, înclusiv procurarea şi transportul balastului. Aşternerea şi compactarea balastului se va face în reprize, în straturi succesive de 15 – 20 cm grosime;
* aşternerea unui strat din piatră spartă în grosime de 15 – 20 cm, după compactare, înclusiv procurarea şi transportul pietrei sparte. Stratul de piatră spartă va fi bine compactat şi împănat cu piatră spartă sort mic, având în vedere caracterul provizoriu al parcării şi faptul că îmbrăcămintea acesteia va rămâne la nivel de piatră spartă;
* refacerea/repararea împrejmuirii existente spre strada Găgeni pe o lungime de aproximativ 46,00 m;
* repararea şi vopsirea împrejmuirii existente spre incinta Spitalului Judeţean de Urgenţă Ploieşti, pe o lungime de aproximativ 110,00 m;
* realizarea unui acces pietonal între incinta parcării şi incinta Spitalului Judeţean de Urgenţă Ploieşti;
* realizarea unei împrejmuiri provizorii din stâlpi metal fixaţi pe elemente prefabricate şi plasă bordurată, cu înălţimea de 2,00 m pe laturile spre strada Londra şi strada Roma, pe o lungime totală de aproximativ 164,00 m;
* realizarea unor marcaje rutiere de delimitare a locurilor de parcare din piatră spartă cu granulaţie mică, colorată. Locurile de parcare vor fi de tip „perpendicular”, cu lungimea de 5,50 m şi lăţimea de 2,50 – 3,00 m;
* panta transversală a parcării provizorii va fi spre strada Găgeni şi spre strada Londra.

**ORGANIZAREA DE ȘANTIER: Nu este cazul.**

Durata de execuţie a lucrării fiind scurtă, personalul executant (muncitori, maşinişti, etc.) fiind transportaţi zilnic la şi de la amplasamentul lucrării cu autovehicule specifice (LEA), iar utilajele vor fi parcate în ampriza drumului, în afara părţii carosabile.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:** *nu este cazul*.

**b.4.Cantitatea și tipurile de deșeuri generate/gestionate: Nu este cazul.**

Execuţia lucrării nefiind generatoare de deşeuri.

**b.5. Poluarea și alte efecte negative:** Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Terenurile cu nr. Cadastral 136395, 136396 în suprafață de 5.670 mp sunt situate în intravilanul Municipiului Ploiești și sunt deținute în proprietate de Județul Prahova, trecut în domeniul public cu drept de administrare în favoarea Consiliului Județean Prahova pentru nr. Cadastral 136395 și Județul Prahova pentru nr. Cadastral 136396.

Categoria de folosință curți – construcții.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, prin acoperirea cu pământ.

Pământul excavat va fi depozitat într-un spațiu gasit de comuna acord cu Primăria Municipiului Ploiești.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece măsurile prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**Condițiile de realizare a proiectului:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* ***în situația în care pe teren sunt arbori ce vor trebui doborâți, se vor respecta prevederile Codului Silvic (republicat) aprobat prin Legea Nr. 46/2008, titularul având responsabilitatea de a solicita serviciile Ocolului Silvic din zonă pentru marcarea arborilor;***
* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 08.05.2020 și 08.05.2020 în ziarul ,,Telegrama” și la sediul Primăriei Municipiului Ploiești;
* afișate de titular în data de 28.05.2020 și 28.05.2020 în ziarul ,,Telegrama” și la Primaria Municipiului Ploiești;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Gabriela MUNTEANU**

**ŞEF SERVICIU A.A.A.,**

**Olguța FIDEL**

*Întocmit,*

*Georgiana Victoria SOARE*